Першы выпуск новай школы № 2 складалі два адзінаццатыя і тры дзясятыя класы. Я працавала адразу ў чатырох выпускных класах, а класным кіраўніком была на той момант у 10 “А”. У той год у нас былі тры медалісты – Марыя Случак, Ігар Ігнаценка і Валерый Фіндзюкевіч. Усе паступілі ў вышэйшыя навучальныя ўстановы. Потым Ігар Ігнаценка абараніў вучоную ступень па цыкле фізіка-матэматычных навук, працуе ў Беларускім дзяржаўным універсітэце.